Alþjóðleg rannsóknarnefnd fullyrðir að helstu ráðgjafar Vladimirs Pútins Rússlandsforseta hafi átt náin samskipti við aðskilnaðarsinna í Úkraínu , holla Rússum , sem sakaðir eru um morð á 298 manns í farþegaflugvél . Viðbrögð rússneskra yfirvalda við þessari niðurstöðu sem reist er á ítarlegri rannsókn er að hafna öllum ásökunum um aðild að voðaverkinu 17. júlí 2014 þegar MH 17 , vél frá Malasíu var grandað þegar hún flaug yfir austurhluta Úkraínu . Alls voru 298 manns um borð í vélinni . Árum saman hafa hollenskir rannsakendur leitast við að upplýsa hvað gerðist en vélin var á leið frá Amsterdam til Kuala Lumpur . Nú hafa þeir birt nýja útskrift á símtölum sem voru hleruð þegar forystumenn aðskilnaðarsinnanna ræddu v ið menn í innsta hring Pútins á vikunum fyrir árásina sem gerð var með rússneskri skotflaug . Maria Zakharova , upplýsingafulltrúi rússneska utanríkisráðuneytisins , brást hart og fljótt við niðurstöðum rannsóknarnefndarinnar . Hún sagði yfirflæði af falsfréttum í heiminum og nú hefði þeim fjölgað um eina . Taldi hún hugsanlegt að upptökurnar væru tilbúningur til að sverta Rússa . Þeir sem hlustað hafa á upptökurnar segja þær skýrar . Þar er afhjúpað að rúissnesk yfirvöld í Moskvu höfðu mikil áhrif á uppreisnarmennina vinveitta Rússum sem eru ákærðir fyrir að hafa grandað flugvélinni með rússneskri skotflaug . Þarna má heyra samtöl margra uppreisnarleiðtoga , þar á meðan sjálfskipaðs forsætisráðherra Donetsk-lýðveldisins , Alexanders Borodajs , og sjálfskipaða varnarmálaráðherrans . Igors Girkins . Þeir ræddu við Sergej Aksjonov , sem Kremlverjar skipuðu stjórnanda Krímskaga og Vladislav Surkov , einn af ráðgjöfum Pútins . Aðskilnaðarsinnarnir segja í að minnsta kosti þremur símtölum að þeir gæti rússneskra hagsmuna og fari að fyrirmælum rússnesku leyniþjónustustofnananna FSB og GRU . Klukkan var 16.20 að staðartíma 17. júlí 2014 þegar rússnesk skotflaug af Buk-gerð grandaði MH 17 . Buk-skotkerfið hafði verið flutt frá herstöð í Kursk í Rússlandi og skömmu fyrir árásina var því smyglað inn í Úkraínu . Uppreisnarmennirnir sem starfa í skjóli Rússa og Rússar sjálfir neita allri aðild að glæpaverkinu . Í byrjun júlí 2014 tilkynnti foringi í hópi uppreisnarmanna að von væri á liðsauka frá Sergej Sjogju , varnarmálaráðherra Rússa , og menn frá Moskvu tækju yfir stjórnina . Í júní 2019 komust rannsakendur að þeirri niðurstöðu að skotflaugin sem hitti farþegavélina hafi komið frá 53. sveit í rússnesku flugherstöðinni í Kursk skammt frá landamærum Úkraínu og að henni hefði verið skotið frá yfirráðasvæði undir stjórn vina Rússa . Rannsakendurnir hafa ekki enn fundið hver það var sem hleypti af skotinu . Í samtölunum sem leyniþjónusta Úkraínu hleraði og hljóðritaði er ekki minnst á MH 17 . Rannsakendurnir telja að rússnesk stjórnvöld hafi vitað hvað var á seyði og þau hafi þar miklu ráðið . Í byrjun júlí 2014 hafi næstum dagleg símtöl verið milli stjórnenda á aðskilnaðarsvæðinu og ráðamanna í Moskvu . Nokkrir fyrrverandi liðsmenn í her aðskilnaðarsinna sögðu rannsakendunum að rússnesku leyniþjónustunar hefðu haft hönd í bagga við stjórn aðskilnaðar-lýðveldisins . Eitt vitni sagði leiðtoga aðskilnaðarsinna hafa heimsótt Moskvu reglulega til samráðs við tengiliði sína . Mörg símtöl voru um sérstaka rússneska öryggissíma . Að mati rannsakendanna bendir allt til náinna tengsla milli forystumanna aðskilnaðar-lýðveldisins og embættismanna í rússnesku ríkisstjórninni og þess vegna vakni spurning um þátt þeirra í að Buk-flaugunum var beitt . Á liðnu sumri birtu rannsakendurnir ákærur á hendur þremur Rússum og einum Úkraínumanni . Ráðgert er að málaferli hefjist í mars 2020 gegn Rússunum